Årsplan dansk i 1. klasse 19/20

En årsplan er altid vejledende! Så brug den gerne til at orientere jer om undervisningen, men vær opmærksomme på mails – de er mere opdaterede.

**Lektier:**

Jeg stiller krav til Jer forældre om at I får læst med jeres børn hver dag i 20 minutter. I begyndelsen af året er det måske jer der skal læse for dem, senere bliver det eleverne der læser for Jer. Brug gerne dialogisk læsning (spørg hvis I er i tvivl om hvad det er). Derudover vil de af og til have sider for hjemme, de bliver markeret med kryds på den aktuelle side. Hvis de får andet for, så skriver jeg en mail. Vi bruger ikke kapitlet: ”Det store løb” i læsebogen. I er velkomne til at bruge det som hjemmelæsning. Ellers har vi en del bøger i klassen, og eleverne forventes også at gå på biblioteket med deres forældre jævnligt. Ellers skal læsebogen læses sammen – ikke noget med at læse foran ☺

**Materialer** i løbet er året er:

* Bogstavbogen, Arbejdsbogen og læsebogen – alle fra ”Den første læsning” Alinea.
* Stavevejen start (alinea) med tilhørende hjemmeside. Den går vi kun så småt i gang med, den skal holde hele 2. klasse også!
* Skrivehæfte
* Lilla skrivemappe – træning i bogstavernes form og placering på linjerne.
* Bøger lånt på UCC
* Hjemmesider som skolen råder over.

**Ugens opbygning:**

Hver mandag vil vi bruge tid på at skrive og tegne om vores weekend. Hvad har vi oplevet, og hvordan får vi det ned på papir. Samt at synge sammen.

De andre vil veksle mellem ugeskema, klasseundervisning og øvelser i grupper eller makkerpar.

**Evaluering:**

Evalueringen vil være en vekslen mellem konkrete produkter, fremlæggelser, Det gode læseforløb og standardiserede test. Det gode læseforløbs evalueringsskema vil også blive brugt til skolehjem samtalerne.

Forældremødet er d. 29. august – her bliver der mulighed for at spørge ind til årsplanen.

Samtalerne for 1. klasse i efteråret ligger i uge 46 i november måned.

|  |  |  |  |
| --- | --- | --- | --- |
| Periode | Mål: Eleven…… | Emne, materialer/aktiviteter: | Fokus/ Evaluering |
| Uge 33 – 40  76 lektioner | - har viden om bogstavernes kontekstbetingede udtaler.  - kan forstå betydningen af indholdsord i konteksten.  - kan identificere ukendte ord i tekst og tale.  - kan skrive små og store bogstaver i håndskrift og på tastatur  - har viden om bogstavers skriveveje og tastaturets opbygning  - har viden om sprogets opbygning i ord og sætninger og om sammenhæng mellem skrift og billede.  -kan stave lette og almindelige ord, og har viden om bogstav-lyd- forbindelser. | **Styr på bogstaverne!**  Den første læsning – bogstavbogen (s. 2- 73).  Vi læser fra: ”Halfdans ABC”, ”Billedtalebetet”,  ”Alfons Åberg” og ”bogstavbogen” fra Alkalær Desuden: ugeskemaopgaver med små spil og skriveøvelser. | * Fokus: skriveretning. * Jeg tjekker bogstavbøgerne. * Jeg registrer fremskridt med ”Det gode læseforløb” |
| Ugge 41-42 | **Emneuge og efterårsferie** |  |  |
| Uge 43 -44  20 lektioner | - Har viden om turtagning  - Kan samtale om hvad vi bruger sproget til  - Har viden om enkle præsentationsformer, og kan præsentere sit produkt i nære sammenhænge.  - Har viden om enkle vurderingskriterier.  - Eleven kan udarbejde enkle tekster med billeder og skrift. | **Hvad kan jeg?**  Færdiggøre bogstavbog og testes med Bogstavprøve 2 samt ordlæseprøve 1.  Evt. skrive om hvad jeg er god til. | * ”Bogstavprøve 2” og ”sætningslæseprøve 1” * Elevernes egen vurdering: Hvad er jeg god til? |
| Uge 45 – 47  30 lektioner | - Kan forberede læsning gennem samtale i klassen  - Har viden om før-læsestrategier og kan anvende dem i praksis.  - Har viden om måder til at skabe forforståelse.  - Har viden om ord og udtryk i instruktioner og opgaver.  - Kan forbinde tekster emne med egen viden, erfaring og ideer. | **”Isby Teater”**  Læsebog (s. 4- 17) og opgavebog (s. 1- 11)  Vi læser ”Frøken Ignora”, og arbejder med trivsel. (UCC Ignora de første 4 historier; 12/11 – 3/12) | * Fokus på oplæsning * Jeg registrer fremskridt med ”Det gode læseforløb” * Vi udarbejder individuelle sociale mål. |
| Uge 48 – 51  34 lektioner | - Kan vælge tekst, ud fra et mindre udvalg, og har viden om deres sværhedsgrad.  - Kan sætte tekstens tema i relation il eget liv.  - kan anvende IT til hverdagskommunikation.  - Kan gengive hovedindholdet af tekster til klassetrinnet. | **Jule- ugeskema**  Vi vælger og læser selv små bøger.  Vi arbejder med at skrive referat. Vi spiller læringsspil. | * At skrive sammenhængende tekst * Kan bruge og huske sit UNI\*login |
| Uge 52 – 1 | **Juleferie** |  |  |
| Uge 2 – 5  40 lektioner | - Har viden om enkle ideudviklingsmetoder og disposition.  - Kan bruge enkle skabeloner til at strukturere sit stof.  - Har viden om enkel poetisk sprogbrug og billeder.  - Kan få øje på sproglige træk.  - Kan udarbejde enkle tekster med titel, start, midte og slutning. | **Billedbøger – en genre.**  Vi laver vores egne foldebøger – både fysiske og på iPad med ”skriv og læs”  Kasse på CFU med billedbøger (7. – 28. jan) | * Jeg vurderer deres produkter elektronisk og fysisk med fokus på: ide, udførelse og stavning/skrivning. |
| Uge 6 og 7 | **Emneuge og Vinterferie** |  |  |
| Uge 8 – 11  40 lektioner | - Har viden om måder at sammenligne tekster med egne oplevelser.  - Kan udpege centrale elementer i en tekst.  - kan finde og har viden om hovedindhold  - Har viden om digital kommunikation i skrift, billede og lyd.  - Kan formulere underspørgsmål. | **Nanna**  læsebogen (s. 18 – 36).  Arbejdsbogen (s. 12 – 22)  Tur til Zoo.  Eleverne bruger tid på ”frilæsning.dk” | * Jeg evaluerer med ”det gode læseforløb” |
| Uge 12 – 14  30 lektioner | - Kan improvisere med kropssprog og stemme, og har viden om enkelt kropssprog  - Kan veksle mellem at lytte og at ytre sig  - kan deltage i rollelege og rollespil  - har viden om dramatiske roller  - kan samtale om budskabet i en produktion | **Påskekoncert – krop og udtryk**  **”**Adam og de 20 æg”  læsebogen (s. 36 – 54)  arbejdsbogen (s. 23 – 34)  Vi arbejder med små teaterstykker og påsken som tema.  (Bøger om Påske booket på UCC fra 25 marts – 3. april.) | * Fokus på produktet til påskekoncerten samt modet til at stille sig op foran klassen og være en anden end sig selv. |
| Uge 15 | **Påskeferie** |  |  |
| Uge 16 – 19  36 lektioner | - kan lege med sprog, billeder og fortælling.  - kan bruge talesprog i samtale og samarbejde.  - har viden om lydrette og ikke-lydrette ords stavemåder | **Leg og lær!**  læringsspil kasse fra UCC  (Evt. Isby Zoo).  Vi begynder på ”Stavevejen start” og tilhørende værkstæder. | * Vi har fokus på de sociale relationer i klassen. |
| Uge 20 – 23  30 lektioner | - har viden om teksters tema, og kan tale med om det.  - har viden om stavemåde og betydning af ord i tekster til klassetrinnet. | ”**Røveri i Ålby bank”**  Læsebogen s. 94 – 113  Arbejdsbogen s. 60 -70 | * Jeg tager elevernes arbejdsbøger med hjem, og ser deres progression i den. |
| Uge 24 – 26  28 lektioner | - kan finde, og har viden om hovedindhold  - kan læse ord i tekster til klassetrinnet sikkert | **”En tur til månen”**  Læsebogen s. 114 – 135  Arbejdsbogen s. 72 - 87 | * Jeg evaluerer med ”det gode læseforløb” |
| Uge 27 … | Sommerferie |  |  |